Az elképzeléseim
nagyon világosak voltak.
Lényegre törőek.
Mintha csak célba lőttem volna.
Előttem volt a célpont, én pedig telibe akartam találni.
De vigyázni kell az ilyesmivel, mert az ember annyira rögeszméssé válhat…
hogy semmi másra nem fordít elég figyelmet.
Újabb csapás az energiaválság miatt küzdő kaliforniaiaknak.
Történelmi mélyponton a tőzsde.
Minden, ami rosszul sülhetett el, egyszerre siklott félre.
Ijesztő időszak ez a gazdaság számára.
A kaliforniai káoszt szemlélve
egyre inkább láttam magamat,
amint Sacramentóban dolgozom kormányzóként.
Bár nem tudtam, hogyan.
Sokan bolondnak tartottak.
„Először legyél a városi tanács tagja, aztán polgármester!
Sorban kell haladni.”
Mire én: „Ronald Reagan sem így csinálta.”
Emiatt egyáltalán nem aggódtam.
2002-ben felkerestem Andy Vajnát,
a Carolco tulajdonosát. Megkérdeztem, mit szólna, ha kormányzó lennék.
„Gazdag vagy. Ismersz más gazdagokat, stúdióvezetőket.
Segíts nekem pénzt gyűjteni!”
Azt mondta: „Neked kurvára elment az eszed.”
Én meg: „Miféle válasz ez?”
„Emlékszel, hogy beszéltünk a Terminátor 3-ról?
Sikerült eladnom a filmet.
Jövő év elején kezdjük forgatni.
Ha politikusnak mész, be kell pereljelek.
A helyedben nem próbálkoznék. Majd máskor!”
Szóval inkább a 49-es javaslaton dolgoztam,
ami az iskolások délutáni foglalkozásaira koncentrált.
Ez volt a tanítás utáni oktatási és biztonsági törvény.
Izgalmas név kellett, hogy mindenki értse.
A szájkarate ideje lejárt. A szavak helyett beszéljenek a tettek!
A filmekben akcióhőst játszom,
és ez az akció most a gyerekekről szól!
Ennek a programnak hála belekóstolhattam,
milyen a saját projektemért kampányolni.
- Itt van Arnold Schwarzenegger. - Jó, hogy itt lehetek.
„Hasta la vista, bébi” a problémának.
- Hogy szavazunk a 49-es javaslatra? - Igennel!
Visszatérek.
Köszönöm szépen.
Köszönöm.
Arnold Schwarzenegger bedobta a hollywoodi mágiát,
és sikerre vitte a 49-es javaslatot.
Szóval 2003-ban tökéletes volt az időzítés,
ugyanis Kaliforniában időközi választás volt,
és másik vezetőre volt szükség.
Nehéz lett volna republikánus előválasztást nyernem, de akkor nem volt.
Ahogy nem volt két év sem arra,
hogy átvilágítsák az embert, és mindent előtúrjanak róla.
Két hónap volt a kampányra. Mint Európában. Két hónap. Bumm.
HARMADIK RÉSZ: AMERIKAI
Ilyen az élet.
Minden, amit eddig biztosnak hittél…
egyszer csak eltűnik.
IRAK, 2003
Éppen a Terminátor 3-at népszerűsítettem.
Bejártam az egész világot.
Elmentem Irakba.
Én játszom a terminátort,
de maguk az igazi terminátorok.
Elmentem Japánba, az ázsiai országokba.
A Közel-Keletre, Európába.
Mexikóban voltam, amikor bejelentették a visszahívást.
Ilyen is csak Kaliforniában történhet.
A nem éppen közkedvelt kormányzót, Gray Davist
a gyengélkedő gazdaság és a 38 millió dolláros hiány szorongatja.
Nem kizárható, hogy visszahívják.
Aláírták már ellene a petíciót?
A Gray Davis visszahívására indult, kisebb mozgalom
mára erőteljes, több millió dolláros kampánnyá duzzadt.
Október 7-én a szavazók arról döntenek, hogy Davis távozzon-e,
és hogy ki legyen helyette.
A nagy kérdés az, hogy vajon a Terminátor lesben áll-e.
SCHWARZENEGGER TEREL
Egészen addig Maria nem rajongott azért a gondolatért, hogy induljak,
szóval én magam sem tudtam, hogy megtegyem-e.
Mert a 100 százalékos támogatása nélkül nem akartam belevágni.
A jakuzziban kérdeztem meg tőle, hogy mit szólna, ha kormányzó lennék.
Teljesen kibukott. Komolyan, teljesen…
Már-már hiperventilált.
Mert úgy volt vele, hogy ő már átélte ezt a családjával.
A texasi Dallasból jelentjük: Kennedy elnök meghalt.
- Meggyilkolták. - Kétszer-háromszor lőtték meg.
Egy ismeretlen támadó végzett vele.
Átvették felette az uralmat az érzelmei. Maria komoly traumát élt át.
Véget vet a háborúnak. McGovern és Shriver alatt vége lesz. Nixon alatt nem.
Edward M. Kennedy szenátor egy tóba hajtott az autójával egy hídról.
Rajta kívül egy fiatal nő is megfulladt.
„A hatalom rémes. Nem lenne többé magánéletünk.
Sárba tipornának minket.”
Szóval inkább felhagytam ezzel az ötlettel.
Davis megszabadulhat egy zavaró tényezőtől,
ugyanis Arnold Schwarzenegger fel fog tűnni a The Tonight Show-ban,
ahol várhatóan bejelenti, hogy nem indul az időközi választáson.
Ezzel barátja, Richard Riordan malmára
hajtaná a vizet, aki korábban LA polgármestere volt.
Dick Riordan 2002-ben már indult a kormányzóválasztáson.
Úgy voltam vele, hogy ha újra indulna az időközin, akkor őt támogatnám.
Így hát átmentem hozzá vacsorázni.
Jártunk egyet a tengerparton.
Azt mondta: „Arnold, hadd legyek hozzád őszinte!
Nincs kedvem indulni. Nem érzem a motivációt.”
Azt mondta, hogy én viszont indulhatnék. Mire én: „Hűha!”
Ennél ékesebb bizonyítékot
nem is kívánhattam volna egy felsőbb hatalom létezésére.
A The Tonight Show-ban való szereplésem reggelén
Maria becsúsztatott egy üzenetet a fürdőszoba ajtaja alatt.
Azt írta:
„Ha úgy döntesz, indulsz, én a helyedben ezt mondanám.
Ha pedig úgy, hogy nem indulsz,
akkor ezt.”
Úgy éreztem, hogy jó,
ezek szerint Maria most először nyitottnak tűnik a javaslatra.
Remek érzés volt,
hogy úgy mehettem a The Tonight Show-ba, hogy az ő részéről bármit mondhattam.
Rákérdezek.
Már hetek óta tart ez a csikicsuki.
Régóta vacillálsz.
Azt mondtad, hogy ma este megosztod velünk, hogyan döntöttél.
Nem hittem, hogy indul.
Álszentnek éreztem magam, mert amikor azt mondta, eljön,
még az öltözőben is az ment, hogy:
„Majd útközben kiderül?” Azt mondta, igen. Oké.
Hát jó. Mondtam, hogy oké.
Gondoltam, túlesünk rajta, és sajnálkozhatok.
Az, aki mindenkinél jobban cserben hagyja az embereket, nem más,
mint Gray Davis.
Oké.
Csúfos kudarcot vallott,
és igenis vissza kell hívni a hivatalából.
Én pedig ezért fogok indulni Kalifornia kormányzói posztjáért.
Megdöbbentem. „A világ legnagyobb filmsztárja vagy. Mit művelsz?”
SZÍNÉSZ
Leesett az állam. Meggondolatlan lépésnek tűnt.
Abszurd volt a számomra.
Nevetségesnek gondoltam.
„Kormányzó akarsz lenni?
Mégis mi ütött… Kérlek.”
Ki hitte volna, hogy mindaddig élete legnagyobb szerepére készült?
Emlékszem, azt gondoltam: „Hát igen.
Győzni fog.
Biztos ő fog nyerni.”
Tudtam, hogy Arnold indulása veszélyeztet, elvégre ő nem egy átlagos politikus.
A Kennedy család tagja.
Ha Arnoldot ezek összességeként kezeljük, akkor óriási volt az előnye.
A 70-es években az ügynökök, menedzserek és stúdióvezetők azt mondták:
„Ne légy színész, úgysem fogsz befutni!”
Ezúttal azt kérdezték: „Megőrültél?
Filmenként 20-30 millió dollárt keresel.”
De minél inkább sulykolják, hogy valami nem megy,
vagy lehetetlen, én csak annál lelkesebbé válok.
Három-négy órával azután, hogy Arnold bejelentést tett Lenónál,
ott ültem Arnold és Maria nappalijában.
Mint kiderült,
nem volt stábja,
sem konkrét terve. Nem voltak emberei.
Nem volt nevünk, nem volt szlogenünk,
nem volt semmink. Szó szerint mindenkit felhívtunk, akit ismertünk.
Már LA-ben voltam Dick Riordan megbízásából,
aki fontolgatta, hogy induljon az időközin.
Reggelizni mentem Riordannel.
Készen álltam a kampánya beindítására.
Azt mondta: „Arnoldot fogom támogatni. Menjünk!”
Átautóztunk a Venice-i Oak Productionshöz, és találkoztam Arnold Schwarzeneggerrel.
Akkora volt körülötte a felhajtás, mintha egy mini elnöki kampány lett volna.
HATVAN NAP A VÁLASZTÁSIG
Arnold indulásával az érdeklődés egyszerűen…
Egy egyszerű kis színesből, hogy Kaliforniában megint áll a bál,
hirtelen óriási, világszintű hírverés lett.
A hollywoodi kemény fiú, Schwarzenegger új célt tűzött ki maga elé.
A választás ugyanolyan akciódúsnak ígérkezik, mint a filmjei.
Ráadásul a felesége JFK unokahúga.
Hé, egy Kennedy férje, igaz? Vagyis nem egy buggyant jobboldali.
Legyen egy jó közeli, oké?
Arról, ahogy ír. Aztán pásztázz felfelé,
és filmezd Mariát!
Maria úgy gondolta,
hogy minél inkább vegyülnöm kell az emberekkel.
Az évek során felismerte,
hogy jó hatással van rám az emberi közeg.
Fontos, hogy jól érezzük magunkat. Ez a lényeg. Érezzük jól magunkat!
Csak a szórakozás és a munka számít.
Ezt a legtöbben nem tudják.
Csak aggodalmaskodnak
és dolgoznak.
Aggodalmaskodnak
és dolgoznak. De hol marad a szórakozás?
Ez most szórakozás.
Ez a jármű hatkerék-meghajtású, szóval jól megy a hóban, és igazán…
Biztonságos jármű.
És jó móka vezetni. Szóval ez egy játékszer.
Szükségem van rá? Nincs. De olyan, mint egy játék.
A fiúknak kellenek játékok. Sosem növünk fel.
Ez volt az elmúlt 40 év legjobb politikai eseménye. Izgalmas volt.
Még senki sem látott hasonlót. Én politikai burleszknek hívom.
AMERIKA BOLONDNAK NÉZI KALIFORNIÁT
Sorok kígyóznak a szavazóurnák előtt.
Bárki indulhat, aki szerez 65 aláírást, és befizet 3500 dollárt.
A listán szerepel Gary Coleman, a Diff'rent Strokes című sorozat színésze.
Indult Mary Carey, pornószínésznő.
Egy nyugdíjazott rendőr, aki legalizálni akarja a görénytartást.
Valamint a pornóforgalmazó, Larry Flynt.
Szavazzanak a szelíd szexmunkásra!
És a részmunkaidős színésznő és plakátkirálynő, Angelyne.
Elég a szürke Grayből és a barna Brownból. Jöhet a pink!
A hírességkultusz elszabadult.
Kiegyeznénk egy gazdag, osztrák testépítővel.
TERMINÁTOR KORMÁNYZÓ
Imádom azokat a srácokat.
Már eleve különcnek számítottam.
Testépítő voltam.
Színész.
Ausztriából.
Hogyan keltsem azt a benyomást, hogy normális vagyok?
Hát úgy, hogy mindenki más furcsább, nem?
VÁROSHÁZA
Kettő, egy.
Az a célom, hogy elhozzam a változást Sacramentóban.
Az embereknek joguk van tudni, hogy ez mit jelent.
Tudtam, hogy miben rejlik az erőm. A kommunikációban és abban,
hogy az elmén túl a szívig is eljussak.
Ha változást akarnak az államban, csatlakozzanak hozzám!
Élesszük újra Kaliforniát!
- Szuper. - Ugye?
Igen.
HARMINCHÁROM NAP A VÁLASZTÁSIG
Arnold Schwarzenegger bajnokként jelent meg,
és láthatóan észre sem vette, hogy egy tojást vágtak a vállához.
A média üzlet.
Ha történik valami érdekes, ott lesznek, mert kell a kattintás és a nézőszám.
De hol marad a bacon? Senki sem eszik tojást bacon nélkül.
- Sziasztok! Mi újság? - Üdv!
Frappáns célok. Egy-két poén.
Gray Davis megsemmisítette a reményt és a lehetőségeket.
De most mi semmisítjük meg őt!
Rövid beszédek.
Valami szörnyen félresiklott ebben az államban.
A közönség feltüzelése. Dobálás.
Jöhet a következő.
Mr. Buffet nem a 13-as javaslat
igazságtalanságáról beszélt a Wall Street Journalnek?
Először is, mondtam neki,
hogy ha még egyszer megemlíti a 13-ast, csinálhat 500 felülést.
Szóval soha többé nem fogja felhozni, ezt szavatolhatom.
Egyértelmű volt, hogy az emberek vissza akarják hívni Gray Davist.
Egyértelmű volt, hogy az embereknek tetszett az az elképzelés,
hogy egy magamfajta kívülállóra cseréljék őt le.
Egy óra múlva kezdődik a viták Super Bowlja.
Gray Davis helyéért küzdenek.
Ez lehet Kalifornia politikai történelmének legnézettebb vitája,
méghozzá egyvalaki miatt.
Ha hibázik, azzal megáshatja a saját sírját.
Elmondom, hogy mi lesz.
Tanulmányozzuk a politikai kérdéseket.
De ez csak a gyakorlat felét fogja kitenni.
A másik felében azokra a figurákra összpontosítunk,
akik részt vesznek a vitán.
Ugyanezt csináltam testépítőként is.
Sokat edzettem, de azzal is foglalkoztam,
hogy hogyan tudnám kizökkenteni a többieket.
Kaliforniában a három húzás elve működik.
Már kétszer megvezették az embereket. Még egy, és vége.
Október 7-én távoznak. Ennyire egyszerű.
A standuposaim írtak nekem pár viccet.
Ha valamihez nem értettem eléggé, inkább bedobtam egy viccet.
Még valami, Arnold.
- A három húzásról… - Arnold?
- Igen. Maga… - Hadd mondjak valamit!
Az adóbevallásában akkora lyukak vannak,
hogy a Hummeröm is átférne rajtuk. Ez az igazság.
- Elmondhatnám? - Az adóbevallás a téma.
- Nem az oktatás. - Maga udvariatlan.
Tudjuk, hogy így bánik a nőkkel, de most ne tegye!
Rájöttem, hogy van az ön számára egy szerepem a Terminátor 4-ben.
Ennyi.
Amikor Schwarzenegger bejelentette az indulását,
az LA Times szerkesztősége egyből gőzerővel kezdett dolgozni azon,
hogy utánajárjunk az elmúlt években róla hallott történeteknek,
amiket senki sem göngyölített fel igazán.
Alig hat hetünk volt a projektre,
szóval elkezdtünk beszélgetni a nőkkel.
Ezeket a nőket a hollywoodi forrásaink javaslata alapján találtuk,
és megírtuk az élményeiket.
Emlékszem az LA Times hívására.
„Néhány óra múlva közöljük a cikket.”
„Ki a vádló?” Azt nem mondják meg.
„Mikor történt?” Valamikor. Nem mondják meg.
Másnap reggel indultunk volna a buszos körutazásra
San Diegótól egészen Sacramentóig,
ahol 10 ezer ember várta Arnoldot.
Arnold Schwarzenegger!
Csakhogy…
Durva cikk jelent meg a mai Los Angeles Times címlapján,
amely fél tucat nő vallomását részletezi.
Azt állítják, hogy megfogta a mellüket,
szexuális ajánlatokat tett,
és egy liftben megpróbálta levenni egy nő fürdőruháját.
A lap egy nő szavait idézi: „Megerőszakolt? Nem.
De hogy megalázott-e? De még mennyire!”
Nem csupán egy nőről akartunk írni.
Látni akartuk a viselkedésmintát,
amit meg is találtunk, ugyanis évtizedek óta ezt csinálta.
Amikor kijött az első írás, az emberek nagyon haragudtak ránk.
Azonnal megvádoltak minket azzal, hogy visszatartottuk a cikket,
amíg már csak öt nap volt a választásig.
De azért október 2-án jött ki, mert ennyi idő kellett.
Amint valaki politikai karrierbe kezd, azt szétszedik.
Ahogy mindent, amiben hisz.
És mint azt önök is tudják, ma reggel megkezdték a támadást.
Igen, ez történik.
Hadd mondjak valamit!
Ezeknek a történeteknek a java nem igaz.
Ugyanakkor, ahogy mindig szoktam mondani,
nem zörög a haraszt, ha nem fújja a szél.
Ez is igaz.
Szóval azt is el kell mondanom, hogy igen,
előfordult, hogy helytelenül viselkedtem.
Igen, igaz, hogy zűrös forgatásokon dolgoztam,
és helytelen dolgokat tettem. Akkor jópofának gondoltam,
de most már tudom, hogy megsértettem vele másokat.
És azoknak, akiket megsértettem,
szeretném elmondani,
hogy mélységesen sajnálom, és bocsánatot kérek,
mert nem ilyen ember akarok lenni.
Őrület. Tönkre akarnak tenni engem.
Tönkre akarnak tenni engem és mindazt, amit képviselek.
Hallgathatnak a negativitásra
és azokra, akik nem ismerik Arnoldot,
vagy akik öt másodpercre találkoztak vele 30 éve, vagy hallgathatnak rám.
Azt javaslom, rám hallgassanak!
Amint közöltük az anyagot, elszabadult a pokol.
Elárasztották az e-mail-fiókomat. Egy csomó fülest kaptunk.
Annyi fülest kaptunk, hogy több újságírót kellett a sztorira állítanunk.
Az LA Times ma reggeli száma alapján
még több nő vádolja Schwarzeneggert molesztálással,
most már összesen 15-en.
Sajnálom.
És bocsánatot kérek mindenkitől, akit valaha megsértettem.
Ahogy teltek a napok, megváltozott Arnold hozzáállása.
Több interjút is adott, amiket aztán visszavont.
Először is, ezek nagy része koholmány.
Senkit sem fogdostam.
Senkinek sem nyúltam a felsője alá, ez nem vall rám.
- Az összes fogdosást tagadod? - Nem az összeset.
Az elején nagyon defenzíven reagáltam.
Nem lehet olyan kormányzónk, aki tagadni próbálja, hogy nőket molesztált.
Ma viszont, ha visszatekintek erre,
arra gondolok, nem számít, melyik korban történt ez.
A Muscle Beach idejében,
vagy 40 évvel ezelőtt,
vagy akár ma.
Helytelen volt.
Baromság. Hagyjuk a kifogásokat! Helytelen volt.
Megesik. Fiatalság, bolondság.
Nem érdekel. Csak legyen jó vezető!
- Rá fog szavazni? - Persze, naná!
Engem személy szerint meglepett,
hogy nem volt nagyobb hatása a választásra.
Azt hittem, hogy többen fognak
felháborodni miatta.
A személye elleni támadások eleve kudarcra voltak ítélve.
A szavazás eredménye meggyőzött,
hogy a cikkünk ahelyett, hogy elgáncsolta volna,
még magasabbra repítette.
KÉT NAP A VÁLASZTÁSIG
ÉLESZD ÚJRA KALIFORNIÁT!
CSATLAKOZZON ARNOLDHOZ!
Köszönöm, Sacramento!
Új kormányzó érkezett a városba!
Úgy hívják: Arnold Schwarzenegger!
Amint színpadra lépett, valaki egyből átnyújtott neki egy seprűt.
Azért vagyunk itt, hogy kitakarítsunk!
Mindent kitakarítunk!
A felmérések alapján megszavazzák a visszahívást,
és Schwarzenegger lesz a kormányzó.
Borítékolható, hogy a múltbéli viselkedését érintő beszámolók
nem sokat nyomtak a latba.
NULLA NAP A VÁLASZTÁSIG
- Jó reggelt! - Jó reggelt!
- Csak tegye a dobozba! - Oké. Így.
URNA
- Isten kezében van a sorsunk. - Igen.
Most már Isten kezében van a döntés.
Mi mindent megtettünk. Sokat dolgoztunk és kampányoltunk.
A szavazóurnákat lezárták,
és a CBS News jelenleg úgy becsüli, hogy a szavazatszámlálás végén
a republikánus Arnold Schwarzenegger lesz Davis utódja.
Fejben már nyertem,
de valójában még nem volt biztos a dolog.
De aztán, amint valóságossá vált,
az átütő élmény volt.
Könnybe lábadt a szemem.
Sosem fogom elfelejteni azt a pillanatot. Hihetetlen volt.
Emlékszem, mennyire örültem, amikor én lettem Mr. Universe.
Az ovációra, amit Londonban kaptam.
Amikor megkaptam az állampolgárságot.
Amikor Katherine, az első gyermekem született.
Emlékszem ezekre a pillanatokra, ez viszont
annyira átható volt, annyira hatalmas.
Komolyan letaglózott.
Igen.
Köszönöm szépen. Köszönöm.
És Isten áldja mindannyiukat!
Köszönöm.
Az emberek
hittek bennem.
És azt mondták: „Igen, te vezess minket!”
Hűha!
Egy kép többet mond ezer szónál, nem igaz?
Szerintem ez itt azt mondja:
„Bár Arnold volt a kormányzó,
sosem hazudtolta meg önmagát, és nem csinált olyasmit,
amit a politikusok szoktak.”
Egy politikus sem szerezne magának aligátorbőr cipőt,
hogy villogjon benne.
A kubai szivarokat sem rejtegettem.
Elszívtam őket, hogy tudják, milyen vagyok.
Amikor indultam a választáson, még sok mindent nem tudtam.
Azt viszont igen,
hogy Kalifornia népét fogom szolgálni,
nem pedig csak a pártomat.
Nem leszek pártkatona.
Közszolga leszek, aki az emberek érdekét szolgálja. Ebben biztos voltam.
A volt testépítő és színész, Schwarzenegger
megkezdte szakmai életének harmadik szakaszát.
Kalifornia 38. kormányzója lesz.
A program része 700 akkreditált sajtós, 7500 meghívott vendég,
néhány ezer hívatlan rajongó,
valamint Vanessa Williams is.
Ehhez még hozzá kell szokni.
Kérem, helyezze a bal kezét
erre a történelmi, családi Bibliára!
Felemelt jobb kézzel ismételje el az esküt!
És onnantól kezdve sebességet váltottam. Egy részemet el kellett engednem.
Mert attól fogva nem Arnoldot képviseltem,
hanem 40 millió másik embert.
Megtisztelve érzem magam. Meg vagyok hatva.
Elmondhatatlanul megtisztelő, hogy a kormányzójuk lehetek.
Amikor az embert beiktatják, úgy áll ott, mint egy kiskutya. Tudod…
Lelkesen.
Ha számba veszem a szerepeket, amiket a filmekben játszottam,
Julius személyisége tükrözi leginkább az enyémet.
Julius volt a karakterem az Ikrekben.
Egy ártatlan fickó, akinek az agya olyan volt, mint a szivacs.
De még sokat kellett tanulnia,
és nagyon nyitottan állt a világhoz.
Kormányzó!
Bementem az irodába,
és ahogy ott ültem, egészen elveszettnek éreztem magam.
Jöhet a sminkes! Nem.
Mihez kéne kezdenem?
Most hogyan tovább?
Mi a dolgom az irodámban?
Csak üljek ott, és várjam, hogy jöjjön egy törvényjavaslat?
Szóval tettem egy kört a parlamentben,
felkerestem a képviselőház elnökét, a szenátus ideiglenes elnökét,
és leültünk smúzolni.
Arnold áldott tudatlanságban élt azt illetően,
hogy mások hogyan csinálták.
Ezért ő úgy csinálta,
ahogy kellett.
A politikai körítés nélkül.
Üdv mindenkinek!
A kampány során mindent felhasználtam, amit csak tudtam.
A filmes karrieremet, hogy egy demokrata a feleségem.
Mindennel azt közvetítettem, hogy velük vagyok.
Ikrek 2. Ezt nézzék!
Ikrek 2.
Ezért amikor kormányzó lettem, úgy döntöttem,
hogy lesz egy dohányzósátram.
Nem elsősorban a dohányzás volt a cél. Inkább társasági találkozóhely volt.
Sikeresen becsalogattuk a törvényhozókat,
demokratákat és republikánusokat is, akikkel így könnyedén smúzolhattam.
Pedig nem ismertem őket.
- Hogy van? - Szivart?
- Örülök, hogy látom. - Szenátor úr?
Ezúttal csatlakozik hozzánk?
A dohányzósátor nem egy sátor volt, hanem egy színpad.
A fenti irodákból mindenki láthatta, hogy ki van a sátorban.
„Miért nem én fűzöm őt a sátorban? Elvégre van egy jó ötletem.”
Ugyanakkor azok, akik a sátorban voltak, tudták, hogy mások is láthatják őket.
Ez Arnoldot egyáltalán nem zavarta.
Direkt csinálta.
Nemcsak egy szimpatikus figura volt, hanem egyúttal Arnold Schwarzenegger is.
A világ leghíresebb embere. Ezt ő maga is tudta.
- Nagyon klassz. - Az.
Rohadtul tökéletes.
Vagyonadó az állami programokra, amelyeket csak…
Döbbenetes volt ott ülni olykor reggel kilenc órától
egyik megbeszélésen a másik után,
és olyasmiről szerezni tudomást, amire addig nem is gondoltam volna.
A nap végén hazamentem, és azt mondtam a nejemnek: „Amiket ma megtudtam…
Nincs olyan egyetem a világon,
ahol ezekről a dolgokról tanítanának.”
Átmegy a törvény…
De mégis hogyan válthatnám valóra azt, amit elképzeltünk a tárgyalóasztalnál?
Nem lenne szuper, ha ezt eljuttathatnánk az embereknek?
Ha az ember úgy érzi, hogy nem jut dűlőre a törvényhozókkal,
és e mellé erős személyiség társul, mint az enyém,
azt fegyverként használhatja.
Én közvetlenül az emberekhez fordultam.
Az utcára mentünk, hogy aláírást gyűjtsünk.
- Köszönöm. - Legyen olyan, amilyen volt!
Ahányszor összegyűlt újabb 100 ezer aláírás,
letettem a demokrata szenátus ideiglenes elnökének az asztalára.
Ez a kezdeményező stratégia rég bevált trükk Kaliforniában.
A politikusok rendszeresen használják a törvényhozás előremozdítására.
Ő azonban egészen más szintre emelte.
Fel-alá utazom az államban,
hogy tájékoztassam az embereket, ideje tenniük valamit.
Ezzel kikényszerítette az egyezséget.
A törvényhozók közvélemény-kutatása alapján
egyértelműen látható volt,
hogy átmenne a javaslat.
Így kénytelenek voltak tárgyalni, és végül jó alkut kötöttünk.
MEGÍGÉRTE. MEGVALÓSÍTOTTA. A DOLGOZÓI JUTTATÁSOK REFORMJA
Sokan hitték, hogy a republikánus csődöt mond,
és politikai újoncként
egyszerűen nem lesz képes kezelni Kalifornia óriási problémáit.
A választók azonban pusztán a személye miatt is hallgatnak rá.
Republikánus vagyok, aki demokratákkal akart együttműködni.
Azt akartam, hogy tudják, hogy nem akarok kiszúrni velük.
Azon a kiszúráson túl, amiben eleve megegyeztünk.
A rossz veszteseknél csak a rossz győztesek rémesebbek.
Én rossz vesztes vagyok. Szétkúrtad a javaslatomat.
Van, hogy a színfalak mögött egyezséget kötünk,
de a sajtó előtt egymás torkának esünk,
csak hogy elégedett legyen a közönség.
Ez mindent elmond McClintockról, aki nem köntörfalaz, amikor veszít!
Rossz győztes, jó vesztes.
Nevetséges, nem?
Egy kis Schmäh itt, némi kamuzás ott. Meg ilyesmi.
Erről szól a politika.
Azt hittük, megvan a bevált recept.
Gyakrabban volt igaza, mint nem. De olykor mind tévedünk.
Adjanak eszközt a kezembe, hogy megreformálhassuk a rendszert!
Köszönöm szépen! Visszatérek!
Nem tett jót neki a türelmetlensége.
És mivel mindenhol ott volt, az emberek kezdtek ráunni.
Nem akartak egyezkedni vele. Le akarták győzni.
Nem fogok változtatnia a reformjaimon
néhány tüntető nővér vagy tanár miatt.
Schwarzenegger mondjon le!
Sokat köszönhettem a nagy számnak.
Remélem, hogy azok, akik el akarják adni magukat,
azok a sacramentói lányos férfiak…
Ugyanakkor sokszor bajba is kevert.
Miért hívnám fel?
Megőrültetek?
„Szia! Az alávaló lányos fiú vagyok! Mi újság?”
A választók minden kezdeményezését elutasították.
SCHWARZENEGGER KUDARCOT VALL
Jó napot mindenkinek!
Vele voltam, mielőtt szembenézett volna a sajtósokkal
és a kaliforniai választókkal a veresége előtt.
Megkérdeztem, hogy érzi magát. Azt mondta, hallgatnia kellett volna Mariára.
Tudják, nekem más a hozzáállásom, mint az emberek többségének.
Ami azt jelenti, hogy nagyon rámenős vagyok.
És türelmetlen.
A kormányzóknak és a politikusoknak is türelmesebbnek kell lenniük.
TÜRELEM, KOMPROMISSZUMKÉSZSÉG
És azt hiszem, hogy ezt mára megértettem.
Jobban, mint korábban.
Ezután kezdte jól végezni a munkáját.
Felismerte,
hogy nem hajlandó a népszerűsége miatt a republikánusok bábjává válni.
A saját és a partnerei elvei alapján akart kormányozni.
Folyton harcol bennem a két oldal.
A bal és a jobb oldali Arnold, érted?
Mindig mindenről vitatkoznak. A politikáról,
hogy hogyan kezeljenek bizonyos kérdéseket, mindenről.
Én mindig is ilyen voltam.
Hogyan győzi meg a választókat, hogy nem egy begyöpösödött republikánus?
Sok munkával.
Keményen fogok dolgozni, hogy ezt elérjem.
Ekkor már tudtam, milyen irányba akarok tartani a kormányommal,
és úgy éreztem, ideje némi vérfrissítésnek.
KORMÁNYZÓ: ÁTALAKÍTOTT CSAPAT
Az egyik első dolog, ami szóba került, az új kabinetfőnöke volt.
A legalkalmasabb jelölt egy nő volt, a demokrata párt korábbi vezetője.
Egy abortusztámogató,
aki nyíltan leszbikus volt, és Kennedynek hívták.
Várható volt, hogy a republikánusokat minden tulajdonsága felháborítja majd.
Arnoldnak felcsillant a szeme.
Később rájöttem, hogy élvezi, ha borsot törhet mások orra alá.
Így igaz.
Csináljuk!
Essünk túl rajta!
Éppen egy repülőre vártam, amikor Zingale felhívott.
Én pedig szó szerint vertem a fejemet az asztalba.
Azt gondoltam: „Baszki, miért kellett ezzel egy évet várnotok?”
Azért vagyok ma itt, hogy bemutassam az új kabinetfőnökömet, Susan Kennedyt.
Fogják vissza a lelkesedésüket!
És amikor demokratákat vettem fel a csapatomba,
akkor úgy gondolták, hogy ez a Kennedy család hatása.
Pedig Susan Kennedynek semmi köze nem volt a Kennedykhez.
Csak kitalálták.
Nekem a republikánusokból volt elegem, Susannek a demokratákból. Jól kijöttünk.
Megkérdeztem, hogy mi a célja. Hogy szeretné, hogy emlékezzenek rá.
Némi habozás után azt mondta: „Építeni akarok.”
Ma szeretnék bemutatni
egy növekedési tervet Kalifornia jövőjére nézve.
Arnold szenvedélyesen szeret előre gondolkodni.
Olyasmit indított el,
ami nem feltétlenül valósulhatott meg az ő ciklusa során.
Amihez több kormányzó hivatali ideje is kellett.
Szerintem építkezzünk!
MILLIÁRDOKAT KÉR A KORMÁNYZÓ
Annak ellenére, hogy türelmetlen embernek ismernek,
bizonyos projektekhez végtelen türelmem van.
Ahhoz, hogy tökéletesítsem a testemet,
évek hosszú munkájára volt szükség. Az infrastruktúra fejlesztése ugyanilyen.
Mindkét párt megszavazta és jóváhagyta
a 37 milliárd dolláros szállítmányozási és infrastruktúra-csomagot.
Sosem volt még példa ilyen gyors pálfordulásra.
A torpedó irányába fordította a csónakját.
Nagyon gyorsan csinálta.
Összefogtak a republikánusok és a demokraták.
A választók odáig voltak ezért.
És sokat segített az újraválasztási kampányom során is,
ugyanis nem igazán kellett kampányolnom.
Ez maga volt a kampány.
Már csak egy hónap van a választásig,
Kalifornia republikánus kormányzója pedig
biztosnak tűnik a győzelmében.
Újra megnyertem a választást.
A választók is örültek. Minden olyan volt, mint a mesében.
De ez a politika.
Csodálatos este ez a mai. Imádom a folytatásokat!
Talán azt mondom, republikánus vagyok, és így oldom meg a problémákat.
Ugyanakkor azt is megkérdezem,
hogy mit mondana egy demokrata ugyanerről a problémáról, és vajon miért.
Amikor indultam a választáson, Bobby Kennedy Jr.,
aki demokrata, felhívott, és azt mondta, segíteni akar.
„Hogyan?”
Azt mondta, hogy elküldi a legjobb környezettudományi szakértőt.
Terry Tamminent.
„Vedd fel a csapatodba, és beszélj a környezetvédelemről!”
Demokrata és elvakult környezetvédő vagyok.
Sok barátom nem értette, miért segítek Schwarzeneggernek.
Elvégre republikánus.
De egy republikánusnak is ki kell mondania azt, amit mi szajkózunk,
és erre Arnold a megfelelő ember.
Mindezt elérhetjük, ha a két párt együttműködik.
Minden tőlem telhetőt megtettem,
hogy a lehető legszigorúbb környezetvédelmi törvényeink legyenek.
„Az üvegházhatású gázok kibocsátása öt százalékkal csökkenjen? Baromság!
Kicsire nem adunk. Mi ütött belétek?
Csökkentsük 25 százalékkal a kibocsátást!
És Kaliforniában sokat süt a nap. Mégsem használjuk ki.”
Arnold Schwarzenegger bejelentette San Franciscóban
az üvegházhatású gázok kibocsátásának csökkentését.
Pár perc múlva aláírjuk a 32-es törvényt.
Ezzel pedig megkezdjük a kaliforniai környezetvédelem új, merész korszakát,
és megváltoztatjuk a történelem menetét.
Rájöttem, hogy nagyon komoly lépést tettünk.
Lehet, hogy nem csupán Kalifornia vezetői leszünk,
hanem Amerikáé
és az egész világé is.
Kalifornia kétségkívül tettekre sarkallja az Egyesült Államokat.
Arra kérem az ENSZ szervezetét,
hogy önök is ösztönözzék tettekre a tagjaikat.
És amikor Obamát megválasztották elnöknek,
felkarolta a kaliforniai kipufogógáz-kibocsátási sztenderdünket,
és országossá tette.
Elismerésem Schwarzenegger kormányzónak
és Kalifornia képviseletének a rendkívüli példamutatásért.
Ők mutatták számunkra az utat
mindazzal, amit a környezetünk védelmének érdekében tettek.
Amikor a Konzervatív Párt vezetője lettem, az egyik első dolgom az volt,
hogy rámutattam, a környezetvédelem konzervatív érték.
Megindító volt, hogy a világ egyik legfontosabb gazdaságának vezetője szerint
a gazdaság és a környezettudatosság nem zárja ki egymást.
„A gazdaság növekedéséhez az is kell, hogy hosszú távon zöld legyen.”
Mind egyetértünk a zéró kibocsátás kapcsán…
Ha teszünk egy lépést hátra, érdekes megvizsgálni ezt az ügyet.
Tanulmányozni, megismerni, kitalálni, hogyan segítsünk.
És ez egyúttal lehetőséget biztosított,
hogy hatással legyek a jövőre.
Amikor még filmekben játszottam, a gyerekek a stúdióban írták a házijukat.
Amikor felvételem volt,
odaszaladtak a forgatás helyszínére, és bumm!
Volt lövöldözés, minden felrobbant.
„De menő volt! Hűha!”
Lepacsiztak egymással. Imádták az egészet.
Amikor viszont Sacramentóba mentem, és a gyerekek oda jöttek be hozzám,
azt mondták:
„Apu!
Utálok itt lenni.
Mindenki annyira komoly. És miért van mindenki öltönyben?”
Teljesen meg voltak ütközve,
és szívből utálták a munkámat.
Ráadásul akkoriban heti négy napot töltöttem Sacramentóban.
És a gyerekek azzal jöttek,
hogy nem voltam ott a keddi fellépésen.
Hogy kihagytam a szerdai kosármeccset.
„Ígéretet tettem, hogy Kalifornia népét szolgálom.”
Mire ők: „De azt mondtad, a család lesz az első!” És sírva fakadtak.
Maria egyáltalán nem segített. „Mondjátok csak el, hogy mi bánt titeket!
Hadd tudja meg apa, hogy mit éreztek!” Én meg: „Köszi.”
Tudomásul kellett vennem, hogy minden gyereknek megvolt a maga igénye.
És hogy a nejemnek és a családomnak is voltak igényei.
Hogy kellenek a közös nyaralások,
és minden este beszélni kell a kicsikkel.
Hogy nemcsak az én céljaim fontosak,
mert van egy nagyobb cél is.
De nem könnyű ezt kezelni, amikor panaszkodnak a gyerekek
és a feleségem, hogy nem vagyok eleget otthon,
miközben igenis jó okom van távol maradni.
A tűz északi határán…
Amikor tűzvész volt,
és lefeküdtünk,
akkor azzal hívtak, hogy 580 helyen lángol Kalifornia.
Amikor hajnali ötkor felkeltem, már 2012 tűzről kaptam jelentést.
Micsoda pusztítás.
És nem tudtuk felvenni a harcot ellene.
A kormányzásom évei alatt ez volt a legnehezebb időszak.
Egyik probléma követi a másikat.
Sosincs megállás.
CBS ESTI HÍRADÓ
Bezuhant a Dow Jones Ipari Átlag, amint a gazdasági világot
megrengette két befektetőcég sorsa.
Válságban a pénzügyi rendszer.
Tovább romlott a gazdaság állapota.
Az államok közül Kalifornia lehet a legrosszabb pénzügyi helyzetben.
Schwarzenegger magasabb adókat és súlyos megszorításokat javasolt.
Az emberek félnek,
hogy az államunk összeroppan.
Minden kormányzó recesszióval néz szembe, Arnoldnak viszont globális válság jutott.
A többiekhez hasonlóan Schwarzenegger népszerűsége is csökkent,
de ő még így is jobb számokkal távozott, mint az elődei.
Arnold Schwarzenegger volt a 20. század második felében
Kalifornia legambiciózusabb kormányzója.
Minden megközelítést megpróbált.
Szerintem hét év alatt 25 évnyi haladást tett lehetővé a számunkra.
Ha össze kéne foglalnom, három dolgot emelnék ki a munkásságából.
Nőket és kisebbségieket nevezett ki bírónak.
Mindent megtett, hogy megtalálja a legrátermettebbeket,
és gondoskodott arról, hogy sokszínű legyen a felhozatal.
A leghatásosabb rendelkezése a politikai reform volt.
A választási körzetek kérdéskörét a politikusok helyett a választóknak adja.
Nyílttá tette az előválasztást, hogy ne a pártok kezében legyen.
Örökre megváltoztatta a kaliforniai választások menetét.
Az a különbség közte és a többi kormányzó között,
hogy neki örömet okozott a munka.
És az örömteli megközelítésének hála
sikerült fellelkesítenie a kormányát és az államot is.
Szerintem Schwarzenegger megszemélyesíti Kalifornia lényegét.
A mai nappal véget ér Arnold Schwarzenegger hétéves kormányzása.
A pályafutását követők pedig most azt kérdezik, hogyan tovább.
MI VÁR SCHWARZENEGGERRE A JÖVŐBEN?
Kemény időszak volt ez a házasságom számára.
Megviselte a kapcsolatomat Mariával és a gyerekekkel is.
Ezzel járt, hogy kormányzó voltam. És mindvégig tagadásban éltem,
és nem foglalkoztam a fennálló problémákkal.
Mariával hetente egyszer párterápiára jártunk.
Az egyik ülés alkalmával a terapeuta azt mondta:
„Szerintem Maria ma szeretne felhozni egy konkrét témát.
Szeretné tudni, hogy te vagy-e Joseph apja.”
És hát…
Én úgy éreztem, mintha megállt volna a szívem.
És elmondtam az igazat.
„Igen, Maria.
Joseph a fiam.”
Mariát ez értelemszerűen összetörte.
Tegnap Maria Shriver és Arnold Schwarzenegger
közleményben jelentették be, hogy 25 év házasság után elválnak.
1996-ban viszonyom volt.
Eleinte nem is tudtam, hogy Joseph a fiam.
De aztán a hatalmába kerített egy megérzés.
Minél idősebb lett, annál világosabbá vált a számomra.
És aztán már csak az volt a kérdés,
hogy hogyan is hallgathatnám ezt el.
Hogy hogyan tarthatnám titokban.
Elváltak Schwarzenegger és Maria Shriver útjai.
Eltelt némi idő,
én pedig kaptam egy fülest.
A válás egyik oka az volt,
hogy Schwarzeneggernek gyereke született a házvezetőnőjüktől.
Még csak egy nevet sem kaptam. De végül összeraktuk a képet,
és felhívtam a kormányzó szóvivőjét, nem tudom, már ki volt az,
aki megerősítette, hogy a sztori igaz.
Az emberséges hozzáállás az volt,
hogy hagytunk egy kis időt Arnoldéknak, hogy megbeszéljék a dolgot a családjukkal.
Oda kellett mennem
a gyerekeimhez,
hogy elmagyarázzam.
A volt kaliforniai kormányzó, Schwarzenegger
elismerte, hogy a házvezetőnőjük
az ő gyermekének adott életet több mint egy évtizeddel ezelőtt.
A New York Times ma hírül adta, hogy a gyermek fiú.
Tizennégy éves.
Baena két évtizeden keresztül volt a család házvezetőnője.
Arnold éveken keresztül rejtegette a fiút a választói és a családja elől.
Hogy tarthatta ennyi ideig titokban?
ARNOLD ELTITKOLTA GYERMEKÉT
Mindössze azért nem beszélek erről szívesen,
mert ahányszor szóba kerül, újra feltépi a sebeket.
És…
szerintem…
elég fájdalmat okoztam már a családomnak azzal, hogy ezt elbasztam.
Az én hibámból szenvedett mindenki.
Megviselte Mariát, megviselte a gyerekeket.
Josephet.
Az anyját. Mindenkit.
És ezzel már örökre együtt kell élnem.
Az emberek emlékezni fognak
a sikereimre,
de a kudarcaimról sem fognak megfeledkezni. Ez pedig óriási kudarc.
Korábban is voltak kudarcaim,
például a karrieremben,
de ez teljesen más kategória.
Ez a kudarc egy teljesen más dimenziója.
Láttam, ahogy Josephből fantasztikus ember lesz,
és fantasztikus férfi.
Büszke vagyok rá,
és jó megérzésem van vele kapcsolatban.
Amit tettem,
helytelen volt,
de nem akarom azt éreztetni vele, hogy nincs helye a világon,
mert nagyon is van itt helye.
Szeretem őt,
és rendkívüli fiatalember lett belőle.
Viszlát, srácok!
Szép napot!
Bár ez egy szomorú történet,
annak nagyon örülök
hogy…
Hogy Maria és én képesek voltunk tisztességesen felnevelni a gyerekeket.
ARNOLD LÁNYA
Semmi sem fontosabb annál, mint hogy egy jó társ legyen melletted.
Maria pedig mindvégig kitűnő társam volt.
Kiváló a kapcsolatunk.
- Felfordulást csinálunk. - Pontosan.
Az összes különleges napot egy családként ünnepeljük.
Ennek pedig mindannyian örülünk.
De ez már nem olyan, mint korábban volt.
Amikor egy fedél alatt éltünk, egy családként.
Már nem így áll a helyzet.
A körkörös mozgás a lényeg.
- Nézd csak! - Istenem!
Tök menő.
Az apám mindig azt mondta, hogy próbáljunk hasznosak lenni
ahelyett, hogy az érzéseinkre figyelünk.
Mert azok nem számítanak. Semmit sem érünk velük.
Mindegy, hogy szarul vagy, vagy jól, a világot nem érdekli. Munkára fel!
Jól van.
Ez a rutinom. Mindennap ugyanúgy telik. Először is kiengedem az állatokat.
Friss süti!
Utána kopácsolok. Nagy zajt csapok.
Ez azt jelenti, hogy oda kell szaladniuk a teniszpályához legelészni.
Van 15 percük, hogy füvet legeljenek.
Ennyi időt kapnak.
Mindenki csak megszabott mennyiségű kalóriát fogyaszthat.
Jó fiúk és lányok!
Játszom velük. Lecsutakolom őket. Istállót takarítok, szart lapátolok.
Egy jó másfél órán keresztül semmi másra nem tudok gondolni.
Mert feladatom van.
Vannak, akik előadásokra járnak,
hogy megtudják, hogyan érezzék jobban magukat.
Én mindig azt mondom, hogy foglalják el magukat. Tegyék magukat hasznossá!
Jól van.
Azt hiszem, átmentem egy olyan szakaszon,
ahol az ember úgymond megőrül kicsit.
Úgy voltam vele,
hogy nem fogom levenni a felsőmet,
mert a hasizmom már nem olyan, mint egykor.
Vizsgálgattam a testemet, és egyszer csak észrevettem egy ráncot a mellizmom alatt.
Felemeltem a karomat, mert azt hittem, nem látok jól.
„Vajon ezen segíthet egy plasztikai műtét?”
Az első megrökönyödés akkor ért, amikor évekkel ezelőtt
belenéztem a tükörbe, és szarul festettem. „Ez nem az az Arnold, akit ismerek.”
Most már nem így kezelem ezt a helyzetet. Most már csak a szinten tartásért küzdök.
Hetvenöt évesen az ember a tükörbe nézve azt mondja:
„Mi a picsa?”
Na, lássuk, mi van még itt!
Ez itt Franco Columbu.
Avagy dr. Franco Columbu, mert orvos és csontkovács is volt.
Ő volt a legjobb barátom, az edzőtársam.
Nála senki sem edzett velem többet.
Tizennyolc évesen ismertem meg.
Lenyűgöző volt. Ő arra inspirált, hogy erősebb legyek.
Én meg arra, hogy nagyobb izmai legyenek. Remek társ volt.
Franco is testépítőbajnok volt, de az alacsony termete miatt nem lett híres.
Végül mindig a magas fickók aratják le a babérokat.
Érzékeny érintett, hogy Franco a háttérbe szorult.
Ezért, amikor bekerültem a filmezésbe, igyekeztem minél több filmbe benyomni.
Együtt éltünk.
Együtt készítettünk bort.
Segítettem felépíteni a házát.
Ő volt a legfontosabb férfi az életemben, és nagyon szoros viszonyunk volt.
ELHUNYT FRANCO COLUMBU, TESTÉPÍTŐ, SCHWARZENEGGER BARÁTJA
Mióta meghalt,
nem telt el úgy nap,
hogy ne néztem volna rá a nappaliban a sakktáblára.
Francóval rengeteget sakkoztunk.
Nagyon hiányzik. Csodálatos ember volt.
És nagyon derék ember.
Mindenkinek azt kívánom, hogy legyen egy ilyen barátja.
Mert akinek nincs, nagyon sok mindenről lemarad.
Ennyit mondhatok.
Nehéz feldolgozni…
Arnold!
…amikor az embernek annyi barátja meghal.
Gyakran eszembe jut Gerstl, Wag Bennett
és Reg Park.
Sokat gondolok Joe Weiderre.
Idén pedig
elhunyt Bob Rafelson és Ivan Reitman.
Mindannyiuknak az adósa vagyok.
Gyakran mondják nekem, hogy tökéletes példakép vagyok.
Önerőből jutottam idáig.
De én erre azt válaszolom, hogy csak a motivációmat köszönhettem magamnak.
Ugyanis számtalan ember segített nekem.
Szólíthattok Arnie-nak,
szólíthattok Schnitzelnek vagy Krautnak,
de ne mondjátok rám, hogy önerőből értem el mindent, mert nem így van.
Álmodoztam arról, hogy Mr. Universe leszek,
hogy színész lesz belőlem, meg minden,
de azt sosem hittem volna, hogy ebből a helyből múzeum lesz.
Sosem.
Aznap, amikor a barátaim eljöttek,
és körbeültük a Stammtischt,
nagyon boldognak tűntek.
Mindenkinek megvan az elképzelése a sikerről.
Van, akinek az a célja, hogy legyen családja, elég pénzt keressen,
láthassa a gyerekeit, az unokáit, és ennyi elég a boldogságához.
Én kalandvágyóbb voltam, többre vágytam,
mert ezt diktálta a szívem,
de nekem is ugyanaz fontos, mint másoknak, mind ugyanazért küzdünk.
Úgy tűnik, hogy vége a harcnak.
Mi vagyunk az utolsó dinoszauruszok.
Mondhatni, mi vagyunk a nagy öregek.
MADAME TUSSAUD PANOPTIKUMA
Arnold viszont létrehozta ezt az érzéketlen, vonzó karaktert.
Most egy ölelős képet is!
És szerintem ez már örökre fennmarad.
Arnold maga Mr. Universe.
Egyike azon kevés embereknek,
akik három teljesen különböző területen is sikeresek voltak.
De sosem fordított hátat a testépítésnek.
Ez a sport mindig fontos volt a számára. Ezért adta a nevét az Arnold Classichoz.
És a színészkedéssel sem hagyott fel.
Ez öreg. Még nem láttam öreg terminátort.
Ugyanakkor a hallóáramköreim nem romlottak el.
Öreg vagyok,
de még vagyok.
Arnold nem tanulta ezt a gondolkodásmódot,
de láthatóan soha semmi sem lassítja le.
Imádja az életet.
Imádja az embereket, véghezvinni dolgokat, és addig folytatja, amíg bírja erővel.
Minden licit az After-School All-Starst támogatja.
Kiépült köré egy márka.
Óriási rajongótábora van. Vissza akar adni valamit a világnak.
Visszatértem.
Az embereknek nyomást kell gyakorolniuk a megválasztott vezetőinkre.
Tekintélyes államférfinak minősül, akit globálisan elismernek.
Szükségünk van rá.
Hagyjátok figyelmen kívül a károgókat,
mert semmi sem lehetetlen!
Most kaptam meg az oltást. Mindenkinek ajánlom, hogy oltassa magát!
Gyertek velem, ha élni akartok!
Azt kérdezem magamtól, hogy meg akarom-e változtatni a világot.
Mert ha igen, itt a lehetőség.
Rengeteg embert elérek,
és ezt a mértékű befolyást jóra kell használnom.
Különböző csatornákon keresztül próbálom elérni az orosz barátaimat
és az Ukrajnában szolgáló orosz katonákat.
Azért szólok ma hozzátok,
mert vannak olyan dolgok a világon, amit elhallgatnak előletek.
Sok mindent megtapasztaltam abból, amiről beszélek.
Láttam például a megtört osztrákokat a második világháború után.
Gyerekkoromban láttam őket lerészegedni, szenvedni.
Nemcsak azért, mert veszítettek, hanem azért is, mert bedőltek
egy rettenetes, vesztes ideológiának.
Hazudtak nekik, félrevezették őket, ami végül szenvedéshez vezetett.
Így ha manapság valami hasonlót látok,
például, hogy náci zászlóval masíroznak az emberek,
egyből azt gondolom, hogy valaki azt hazudja nekik,
hogy ez a helyes út.
Én tudom, hogy ennek mi lett a vége.
A második világháború.
És az a sok-sok szörnyűség.
Több mint hatmillió zsidót öltek meg.
Az elkövetők ártatlanokat kínoztak és öltek meg,
csak azért, mert hazudtak nekik.
Ugyanolyan szívből jövő aggodalommal beszélek,
mint amikor a tavalyi, január hatodikai eseményeket szemléletem.
Bizonyos pillanatok annyira helytelenek, hogy nem tűrhetjük őket szó nélkül.
Segítsetek nekem terjeszteni az igazságot!
Számomra értelmezhetetlen az az elgondolás,
hogy bárkit ellenségnek lehet beállítani.
Ugyanis én bárkivel össze tudok fogni,
hogy kitaláljuk, hogyan működjünk együtt.
Nem mind arra vágyunk, hogy szeressenek? Ehhez nekünk is szeretnünk kell másokat.
Az elmúlt években egyre inkább szöget ütött a fejembe a gondolat…
hogy a lehető legtökéletesebb életet tudhatom magam mögött.
Emiatt persze úgy érzem, hogy túl rövid volt.
Remélem, ha már nem leszek, azt gondolják majd, hogy elértem valamit.
Jól van.
Nyomás vissza dolgozni!
A feliratot fordította: Dittrich-Varga Fruzsina